Eugène Fromentin

Eugène Fromentin (24. oktober 1820 – 27. august 1876) var fransk forfatter og kunstmaler. Hans litterære karriere begynte med reiseskildringer fra Nord-Afrika, Un été dans le Sahara, 1857.

 Liv og virke 
Han var født i La Rochelle. Etter å ha forlatt skolen studerte han en del år under landskapsmaleren Louis Cabat. Fromentin var en av de tidligste billedtolkerne av Algerie i nordlige Afrika. Han var i stand til ganske ung å besøke landet og dets folk som siden kom til å bli emne for mye av det han malte og skrev, maleriske og karakteristiske detaljer fra nordafrikansk liv. I 1849 fikk en medalje av andre klasse for sine verker.Chisholm, Hugh, red. (1911): «Fromentin, Eugène» i: Encyclopædia Britannica (11. utg.). Cambridge University Press. Via WikiSource

I 1852 hadde han sin andre reise til Algerie ved å følge med en arkeologisk ekspedisjon, og fullførte da detaljerte studier av landskapet og dagliglivet til dets folk, noe som gjorde det mulig for hans etterarbeid å få den realistiske nøyaktig som kom fra intim kunnskap. I en betydning er hans arbeid bidrag til etnologisk vitenskap som til kunsten.

Han skrev også bokverkene som på engelsk har titlene The Old Masters of Belgium and Holland og A Summer in the Sahara. I den førstnevnte behandlet han kompleksiteten til Rubens og Rembrandts malerier, deres stil og kunstnernes følelser i skapelsesprosessen. Han er også en av de første kunstkritikere som tilnærmet seg de gamle mester fra en personlig synsvinkel. Han plasserte også Rubens verker i en sosial, politisk og økonomisk sammenheng da den nederlandske maleriskole utviklet seg kort tid etter at Nederland vant sin uavhengighet i 1609.

Hans største suksess var i Parissalongen av 1847 med maleriet Gorges de la Chiffa. Blant hans andre verker er:

 La Place de la Brèche à Constantine (1849)
 Enterrement Maure (1853)
 Bateleurs nègres (1859)
 Audience chez un chalife (1859)
 Berger kabyle (1859)
 Courriers arabes (1861)
 Bivouac arabe (1863)
 Chasse au faucon (1863)
 Fauconnier arabe (nå i Luxembourg) (1863)
 'Chasse au héron (1865)
 Voleurs de nuit (1867)
 Centaures et arabes attaqués par une lionne (1868)
 Halte de muletiers (1869)
 Le Nil (1875)
 Un souvenir d'Esneh (1875)

Fromentin, som hevdet at «kunst er uttrykket til det usynlige ved hjelp av det synlige», var svært påvirket i sin stil av Eugène Delacroix. Hans verker utmerker seg ved komposisjonen, stor dyktighet i utførelsen og sin fargebehandlig. Hans senere verker synes derimot å vise tegn på en uttørket åre og uttømt ånd, fulgt eller foresaket av fysisk svekkelse.

Hans malerier var dog kun en side av hans aktiviteter. Hans forfatterskap begynte med Dominique, først utgitt i Revue des deux mondes i 1862, og dedikert til George Sand. Den utmerker seg ved sin delikate og oppfinnsomme observasjon og redelighet. Fromentins andre litterære verker er Visites artistiques (1852); Simples Pèlerinages (1856); Un été dans le Sahara (1857); Une année dans le Sahel (1858); og Les Maîtres d'autrefois (1876), den siste en innflytelsesrik forståelse av tidlig nederlandsk maleri og den nordeuropeiske barokken. I 1876 var han en kandidat til Det franske akademi, men ble ikke innvalgt. Han døde brått ved La Rochelle den 27. august 1876.

 Bibliografi (utvalg) 
 Un été dans le Sahara 1857
 Dominique 1862
 Les maîtres d'autrefois 1876

 Referanser 

 Eksterne lenker 


 Verker av Eugène Fromentin hos Eugenefromentin.org

Kategori:Franske forfattere
Kategori:Franske malere
Kategori:Personer fra La Rochelle
Kategori:Fødsler i 1820
Kategori:Dødsfall i 1876